Eskom-tariefverhoging goedgekeurArgieffoto (Foto: baptisteh, Pixabay) Die Nasionale Energiereguleerder van Suid-Afrika (Nersa) het Donderdag ŉ kragtariefverhoging vir die 2017/18 finansiële jaar goedgekeur. Die energiereguleerder het Eskom toestemming gegee om die kragtarief met 2,2% te verhoog. Jacob Modise, Nersa-voorsitter, het gesê Eskom se inkomste van R205,214 miljard vir die 2017/18-jaar sal nou met 2,2% toeneem soos deur die multijaar-prysvasstelling bepaal. Tydens die besluit oor die multijaar-prysvasstelling het Nersa ŉ 8% gemiddelde verhoging per jaar vir ŉ tydperk van vyf jaar goedgekeur, wat op 1 April 2013 begin het tot 31 Maart 2018 duur. Modise het gesê die rede vir die laer persentasie verhoging vanjaar is weens basisaanpassings wat in die voorafgaande jare gemaak is.